28. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/102485 της 9 Φεβρ./28 Απρ.  1965 (ΦΕΚ Β΄ 295) Περί τρόπου επανεξετάσεως δια τρίτην φοράν εις την πρακτικήν δοκιμασίαν υποψηφίων οδηγών αυτοκινήτων. Έχοντες υπ’ όψιν: 1.Την υπ’ αριθ. 36657/10.4.56 εγκύκλιόν μας, δι’ ης ορίζεται ότι οι απορριπτόμενοι δια τρίτην φοράν εις την πρακτικήν δοκιμασίαν δεν δύνανται να επανεξετασθούν δια τετάρτην φοράν και ούτω απώλυσι το δικαίωμα προς απόκτησιν αδείας οδηγού αυτοκινήτων και 2.Το γεγονός ότι, δια να επιτύχη τις σήμερον εις τας εξετάσεις πρακτικής δοκιμασίας δέον να είναι πλήρως κατηρτισμένος από απόψεως ευχερείας και δεξιοτεχνίας, όσον αφορά την χρησιμοποίησιν παντός αυτοκινήτου, λόγω του νυν υφισταμένου συστήματος πρακτικής εξετάσεως, αποφασίζομεν: Τροποποιούντες την ανωτέρω εγκύκλιόν μας καθορίζομεν όπως, οι απορριπτόμενοι δια τρίτην φοράν εις την πρακτικήν δοκιμασίαν υποψήφιοι οδηγοί αυτοκινήτων δύνανται να προσέρχωνται προς επανεξέτασιν δια τετάρτην φοράν μετά πάροδον 3 μηνών από της απορρίψεώς των, κατά την τρίτην εξέτασιν. Η παρούσα δημοσιευθήτω δια της Εφημερίδος της Κυβερνήσεως. 